钦定古今图书集成/理学汇编/文学典/第091卷 > 鲁修
## 钦定古今图书集成/理学汇编/文学典/第091卷 > 鲁修

按《江西通志》：“修字志敏，乐平人。少豪宕不羁，动以康
济天下自期。东游吴，北走齐赵，诗名遂豪一时。顾不
屑科举业，大弁短褐，出入诸辕门，谈武事，动以诸葛
武侯为师，言不少合，辄谢去。壬辰冬，寇猖獗甚，元帅
里镏来，因举义兵，亲冒矢石为前导，平章三旦八由
歙继入，自号飞山子，平南兵，众以为必成功，修忧其”
不然，曰：“大军北来而南下，此其不足恃，一也。举郡饥
荒，人心易动，无德以怀之，二也。义士有功，德者不赏，
赂行者得爵，训其下以贪，三也。”为时弊，书万言诣军
门上明日讯以《百韵诗》，或以为奇士，进三旦八，三旦
八，取书读之，方引入内幕，继以直言忤意，三日不得
见，则曰：“我布衣耳，公为命臣，灾危可坐视耶？我言非
为己，为公耳。”三旦八不应。寻署慈湖山长，不就，则振
衣归旧庐，结社石门山，与邑士董宗文友罗宗伊、詹
伯振、罗宏远、程彦初、方克睿辈为《楚东诗会》，摘古今
事命题赋诗，且刻所作于埏《埴瘗》之石门山下。至正
末，明太祖具名致书币，走聘，不就。及讨陈友谅，修客
马步，复致书为说。平章吴宏见太祖即谢去，太祖优
许之。归抵饶，卒于舟次。